b'\n_START_ARTICLE_\nJukka Sihvonen (pikajuoksija)\n_START_PARAGRAPH_\nJukka Pekka Sihvonen (s. 1. syyskuuta 1957 K\xc3\xa4rs\xc3\xa4m\xc3\xa4ki) on suomalainen pikajuoksija._NEWLINE_Sihvonen voitti 100 metrin juoksun Suomen mestaruuden vuonna 1982 ajalla 10,76. Samoissa kisoissa h\xc3\xa4n sai 200 metrill\xc3\xa4 hopeaa ajalla 21,54. Sihvonen valittiin edustamaan Suomea Ateenan 1982 EM-kisojen 100 metrille, mutta h\xc3\xa4n ei lopulta kilpaillut. Vuoden 1983 Helsingin MM-kisoissa h\xc3\xa4n oli mukana v\xc3\xa4lieriin selvinneess\xc3\xa4 pikaviestijoukkueessa._NEWLINE_Seuratasolla Sihvonen edusti Oulun Pyrint\xc3\xb6\xc3\xa4 ja h\xc3\xa4nt\xc3\xa4 valmensi Raimo R\xc3\xa4ty._NEWLINE_Ammatiltaan Jukka Sihvonen on hammasl\xc3\xa4\xc3\xa4k\xc3\xa4ri ja naimissa olympiauimarina tunnetun Maarit Sihvosen (o.s. V\xc3\xa4h\xc3\xa4sarja) kanssa.'